Anjing beruang Karelia

Anjing beruang Karelia ialah satu baka anjing Finland. Di tanah airnya, ia dipandang oleh ramai sebagai khazanah negara. Anjing beruang Karelia memburu pelbagai haiwan. Refleks pantas dan sifat tidak takut yang ada padanya telah menjadikannya sangat popular untuk pemburuan buruan besar termasuk beruang perang, elk, dan babi hutan. Kebolehan baka ini untuk memburu beruang merupakan perkara yang membuat baka ini memperoleh namanya. Anjing beruang Karelia merupakan antara 10 baka paling umum di Finland.

Sejarah
Anjing beruang Karelia berasal daripada anjing Komi. Anjing ternakan asasi berasal dari Karelia Ladoga, Karelia Olonets, dan Karelia Timur yang merupakan tempat penggunaan anjing ini untuk perburuan. Pembiakbakaan bermula pada tahun 1936 untuk menghasilkan anjing tegap yang menyalak terhadap buruan besar dan dinamai anjing beruang Karelia. Piawaian pertama diasaskan pada tahun 1945 dan anjing pertama didaftarkan pada tahun 1946.

Anjing beruang Karelia digunakan terutamanya untuk memburu haiwan kecil yang berbulu, seperti tupai dan marten. Seperti anjing pemburu elk Norway, anjing beruang Karelia juga digunakan dalam pemburuan elk, lynx, serigala, dan, seperti yang tersebut dalam namanya, memburu beruang perang Eropah. Dalam pemburuan beruang, sekurang-kurangnnya sepasang anjing beruang digunakan untuk mengganggu haiwan berkenaan, dengan menyalak nyaring-nyaring, untuk mengalihkan perhatian beruang sementara manusia pemburu datang untuk membunuh.

Anjing beruang Karelia telah digunakan untuk mengurangkan konflik manusia–beruang di Amerika Syarikat, di Kanada, dan di Jepun, melalui anjing yang dibiakbakakan dan program yang dikembangkan dan diperkenalkan oleh Institut Beruang Wind River dan pengasasnya Carrie L. Hunt. Program-program berskala lebih besar telah dijalankan oleh institut itu dengan kerjasama Taman Alberta, Taman Negara Yosemite, Taman Negara Glasier, dengan Ikan, Hidupan Liar, dan Taman Montana, dan dengan Jabatan Ikan dan Hidupan Liar Negeri Washington. Anjing beruang Karelia diperkenalkan pada tahun 2004 ke Karuizawa, Jepun, sebuah pekan resort popular sejauh  ke barat laut Tokyo, dan mengurangkan angka insiden beruang daripada 255 pada tahun 2006 kepada empat pada tahun 2017.

Perihal
Piawaian baka untuk anjing beruang Karelia dan laika kini mensyaratkan anjing bertanda hitam dan putih, namun pada asalnya baka ini menyertakan individu dengan lapis bulu kelabu serigala daripada pelbagai cahaya warna, lapis bulu merah seperti spits piawai, serta spesimen hitam dan sawo matang.

Penampilan
Anjing jantan berdiri setinggi  pada paras kelasa; betinanya lebih rendah, iaitu setinggi . Beratnya ialah  untuk betina dan  untuk jantan.

Baka ini mempunyai lapis bulu lurus dengan rerambut pengawal keras dan lapis bulu bawah halus, lembut, dan tebal.

Perangai
Anjing beruang Karelia biasanya agresif terhadap haiwan lain. Seperti semua baka anjing, ia memerlukan sosialisasi atau akulturasi dengan apa-apa yang di sekitarnya pemiliknya kerap berada terutamanya haiwan rumah lain, bunyi bandar, dll.. Ia mungkin bersikap kewilayahan terhadap anjing jantan lain, tetapi tidak sesekali agresif terhadap manusia, namun ia mungkin agak menyendiri jika tidak tersosialisasi dengan baik. Ia sangat bersikap penyayang terhadap pemiliknya. Anjing beruang Karelia kuat menjaga wilayah dan bakal menyedarkan pengendalinya tentang kehadiran mana-mana pergerakan mencurigakan atau haiwan lain yang berdekatan yang tidak dikenali.

Ia pemburu senyap namun kuat dan menyedarkan pengendalinya hanya apabila mangsa sudah ditahan. Ia terus mengepung mangsa di situ dengan menyalak nyaring-nyaring dan pantas-pantas dan berlari-lari ke belakang dan ke hadapan atau mengelilingi haiwan itu sehingga pengendalinya datang untuk menyelesaikannya. Anjing beruang Karelia telah diketahui menahan haiwan selama tempoh sangat panjang. Jika beruang mencuba untuk pergi, anjing itu bakal menggigit beruang itu di belakang dan, jika tidak, ia memperparah beruang itu untuk mengekalkan beruang itu daripada melarikan diri. Ia tidak selalu perlu berburu dengan tuannya kerana ia dapat dilatih untuk bekerja dengan orang lain. Walau bagaimanapun, ia cenderung terhadap keresahan perpisahan oleh sebab sifat suka bergaulnya. Anjing beruang Karelia sangat jarang menggigit manusia, namun ia mungkin membunuh haiwan lain jika berasa terancam atau lapar.

Ia merupakan anjing pemburu sangat gemar bergaul yang lebih menyukai persekitaran luaran dan memerlukan banyak ruang untuk bebas berlari dan mendapatkan cukup senaman. Sebagai tambahan, ia memerlukan banyak rangsangan mental dan fizikal kerana baka pekerja ini terbiasa terhadap kehadiran kerja yang perlu dilakukan. Trait-trait ini cenderung menghalang baka ini daripada menjadi anjing teman popular.

Kesihatan
Suatu bentuk bagi kondrodisplasia terwaris yang pada asalnya diperihalkan pada anjing pemburu elk Norway telah dikenal pasti pada anjing beruang Karelia. Gejala termasuk kelengkungan anggota hadapan, valgus karpus, penulangan terencat, dan pemendekan tubuh vertebra. Penyelidik dari Finland mengenal pasti bahawa puncanya ialah suatu mutasi tak bererti resesif pada gen ITGA10. Kehadiran keadaan ini pada baka ini dipercayai disebabkan oleh seekor bapa popular yang sebenarnya merupakan seekor anjing baka silang dengan anjing pemburu elk Norway.

Kekerdilan pituitari

Suatu mutasi untuk gen LHX3 menyebabkan kekerdilan pituitari pada anjing gembala Jerman. Mutasi ini juga hadir pada anjing beruang Karelia kerana keleluhuran anjing gembala Jerman-nya. Keadaan ini menyebabkan perencatan tumbesaran dan pengekalan lapis bulu anak anjing dengan alopesia yang berlaku kemudian.

Baka berkaitan
 Spits Finland
 Spits Norrbotten
 Laika Rusia-Eropah

Lihat juga
 Senarai baka anjing
 Anjing Kombai
 Anjing gembala Jerman

Catatan

Rujukan

Pautan luar







Beruang Karelia, Anjing
Beruang Karelia, Anjing
Beruang Karelia, Anjing
Beruang Karelia, Anjing
Beruang Karelia, Anjing